# Službeni list C 105A/4. t

| | ISSN 1977-1088 |
| --- | --- |
| Službeni list
  Europske unije | C 105A |
| | |
| Hrvatsko izdanje | Informacije i objave | Godište 60.4. travnja 2017. |

ISSN 1977-1088

Službeni list

Europske unije

C 105A

Hrvatsko izdanje

Informacije i objave

Godište 60.4. travnja 2017.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2017/C 105 A/01 | Glavna uprava za informatiku (GU za informatiku) – Oglas za slobodno radno mjesto direktora (AD 14) – Luksemburg – (članak 29. stavak 2. Pravilnika o osoblju) – COM/2017/10372 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2017/C 105 A/01

Glavna uprava za informatiku (GU za informatiku) – Oglas za slobodno radno mjesto direktora (AD 14) – Luksemburg – (članak 29. stavak 2. Pravilnika o osoblju) – COM/2017/10372

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 4.4.2017 | HR | Službeni list Europske unije | CA 105/1 |
| --- | --- | --- | --- |

4.4.2017

HR

Službeni list Europske unije

CA 105/1

---

Glavna uprava za informatiku (GU za informatiku)

Oglas za slobodno radno mjesto direktora (AD 14) – Luksemburg

(članak 29. stavak 2. Pravilnika o osoblju)

COM/2017/10372

(2017/C 105 A/01)

O nama

Glavna uprava za informatiku (GU za informatiku) (http://ec.europa.eu/dgs/informatics/index_hr.htm) Europske komisije nadležna je za upravljanje informacijskim i telekomunikacijskim tehnologijama i njihovu koordinaciju unutar službi Komisije, a posebno za utvrđivanje, jasno definiranje i provedbu moderne i dinamične vizije korporativnih informacijskih tehnologija i strategije koja je u potpunosti u skladu s općim prioritetima Komisije te blisko surađuje sa strukturama za upravljanje informacijskim tehnologijama.

GU za informatiku u postupku je reorganizacije koja bi se trebala završiti u proljeće 2017., a kojom će se promijeniti organizacijska struktura ureda i uključiti nova Uprava D „digitalne usluge”. Direktor Uprave D bit će zadužen za digitalne usluge za javne uprave u državama članicama. Naime, upravljat će osnivanjem digitalnog pola (u bliskoj suradnji s GU-om za komunikacijske mreže, sadržaje i tehnologije) i poticati pozitivan trend privlačenja u Luksemburg talenata iz ključnih područja za poslovanje i politike. Nadovezujući se na postignuća programa ISA, nova Uprava D bit će usmjerena na područja kao što su velike količine podataka (big data), analiza podataka, normizacija, metapodaci (D1), okviri interoperabilnosti, prekogranične i međusektorske javne usluge za javne uprave, poduzeća i građane (D2) te transeuropske usluge (D3).

Opis radnog mjesta

Zadaća direktora u GU-u za informatiku bit će osigurati upravljanje Upravom i njezino cjelokupno strateško usmjeravanje, zajedno s posebnim nadležnostima za otvorene inicijative i aktivnosti u okviru koji je utvrđen u opisu zadaća Glavne uprave i njezinu godišnjem programu rada.

Tim za osnivanje digitalnog pola: Mali tim koji je izravno odgovoran direktoru bit će zadužen za osnivanje i razvoj digitalnog pola u Luxembourgu do 2020. Digitalni pol razvijat će se u bliskoj suradnji s GU-om za komunikacijske mreže, sadržaje i tehnologije i s drugim vodećim glavnim upravama kao što su Ured za publikacije, Eurostat i Zajednički istraživački centar. U tom će pogledu zadaća Uprave biti Komisiju učiniti pokretačem digitalnog rasta u Europi tako što će jačati položaj Luksemburga kao platforme za digitalne inovacije u području IT infrastruktura visokih performansi, alata za velike količine podataka i analize tih podataka te u području modernizacije javnog sektora i IT rješenja.

Jedan odjel u Upravi bit će zadužen za razvoj i integraciju tog područja za koje vlada sve veća potražnja i koje je povezano s analizom podataka i upravljanjem informacijama i znanjem (uključujući alate za suradnju), posebno u pogledu velikih količina podataka, kako za internu uporabu u Komisiji, tako i u javnom sektoru. To je područje koje je u nastajanju, s velikim potencijalom, a oblikovat će se spajanjem s postojećim kapacitetima. Zahtijevat će blisku suradnju s vanjskim i unutarnjim dionicima Komisije te intenzivnu suradnju s GU-om za komunikacijske mreže, sadržaje i tehnologije.

Direktor Uprave D upravljat će i programom ISA2 (http://ec.europa.eu/isa/), kojim se olakšava djelotvorna prekogranična i međusektorska razmjena informacija među javnim upravama država članica. Programom ISA pridonosi se aktivnostima Komisije u području e-uprave kojima je cilj povećati učinkovitost s pomoću novih, inovativnih i djelotvornijih digitalnih usluga u okviru jedinstvenog digitalnog tržišta.

Direktor predsjedava grupom za koordinaciju programa ISA2 te vodi oblikovanje i provedbu politike interoperabilnosti te komunikaciju s upravama država članica.

Odjel za transeuropske sustave bit će nadležan za osiguravanje sigurne i velike raspoloživosti mrežne usluge TESTA-ng (transeuropske usluge za telematiku među upravama), koja je središnja europska mreža za razmjenu podataka među različitim tijelima javne uprave.

Za tu se mrežu upotrebljavaju internetski protokoli (IP) kako bi se osigurao univerzalan doseg, ali kojom upravlja Europska komisija odvojeno od interneta. Uz zajamčenu uspješnost i visoke razine sigurnosti, povezana je sa svim institucijama EU-a i nacionalnim mrežama. Upotrebljava se za razmjenu povjerljivih i nepovjerljivih podataka.

Direktor zastupa glavnog direktora na vanjskim i unutarnjim događanjima koja su relevantna za Upravu.

Mjesto rada direktora jest Luxembourg, baš kao i većine odjela Uprave.

Traženi profil

Ovo radno mjesto zahtijeva sljedeće:

| — | sposobnosti razvijanja i održavanja izvrsnih odnosa s drugim službama u Komisiji, s drugim institucijama, drugim europskim tijelima te nacionalnim upravama; sastavljanje i daljnje praćenje strategija interoperabilnosti za prekogranične i međusektorske digitalne usluge s upravama država članica, |
| --- | --- |

—

sposobnosti razvijanja i održavanja izvrsnih odnosa s drugim službama u Komisiji, s drugim institucijama, drugim europskim tijelima te nacionalnim upravama; sastavljanje i daljnje praćenje strategija interoperabilnosti za prekogranične i međusektorske digitalne usluge s upravama država članica,

| — | sposobnost vodstva i karizma za vođenje i motiviranje velikog tima koji se stalno mijenja, a koji se sastoji od visokokvalificiranih stručnjaka iz područja informacijskih tehnologija i uprave; izvrsnu sposobnost rukovođenja osoblja i sposobnost vođenja organizacije usmjerene na usluge u multikulturalnom okruženju. Dokazana sposobnost razumijevanja izazova s kojima se susreću velike organizacije u pogledu osmišljavanja, oblikovanja i razvoja korporativnih informacijskih sustava u skladu s potrebama poslovanja te iskustvo u tom području, |
| --- | --- |

—

sposobnost vodstva i karizma za vođenje i motiviranje velikog tima koji se stalno mijenja, a koji se sastoji od visokokvalificiranih stručnjaka iz područja informacijskih tehnologija i uprave; izvrsnu sposobnost rukovođenja osoblja i sposobnost vođenja organizacije usmjerene na usluge u multikulturalnom okruženju. Dokazana sposobnost razumijevanja izazova s kojima se susreću velike organizacije u pogledu osmišljavanja, oblikovanja i razvoja korporativnih informacijskih sustava u skladu s potrebama poslovanja te iskustvo u tom području,

| — | dokazano iskustvo u djelotvornom planiranju ljudskih resursa i proračunâ te upravljanju njima (veliki timovi), |
| --- | --- |

—

dokazano iskustvo u djelotvornom planiranju ljudskih resursa i proračunâ te upravljanju njima (veliki timovi),

| — | razvijene komunikacijske i međuljudske vještine, |
| --- | --- |

—

razvijene komunikacijske i međuljudske vještine,

| — | sposobnost uspostavljanja i održavanja partnerstva s višim rukovodećim osobljem Komisije koje je ključno za iskorištavanje potencijala informacijskih tehnologija za modernizaciju institucije, |
| --- | --- |

—

sposobnost uspostavljanja i održavanja partnerstva s višim rukovodećim osobljem Komisije koje je ključno za iskorištavanje potencijala informacijskih tehnologija za modernizaciju institucije,

| — | dokazano i praktično iskustvo u upravljanju velikim projektima, uključujući u području arhitekture, planiranja, upravljanja projektima i kontrole kvalitete rezultata, |
| --- | --- |

—

dokazano i praktično iskustvo u upravljanju velikim projektima, uključujući u području arhitekture, planiranja, upravljanja projektima i kontrole kvalitete rezultata,

| — | izvrsne analitičke vještine, sposobnost prepoznavanja glavnih pitanja, razvijanja i osmišljavanja strateških ciljeva te njihova oblikovanja u praktične prijedloge za djelovanje, |
| --- | --- |

—

izvrsne analitičke vještine, sposobnost prepoznavanja glavnih pitanja, razvijanja i osmišljavanja strateških ciljeva te njihova oblikovanja u praktične prijedloge za djelovanje,

| — | sposobnost učinkovitog komuniciranja s unutarnjim i vanjskim dionicima. |
| --- | --- |

—

sposobnost učinkovitog komuniciranja s unutarnjim i vanjskim dionicima.

Kriteriji prihvatljivosti

Kako bi bili uključeni u postupak odabira, do isteka roka za prijavu kandidati moraju ispunjavati sljedeće formalne kriterije prihvatljivosti:

Državljanstvo: kandidati moraju imati državljanstvo države članice Europske unije.

Sveučilišna diploma: kandidati moraju imati:

| i. | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; |
| --- | --- |

i.

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine;

| ii. | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu). |
| --- | --- |

ii.

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu).

Radno iskustvo: kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.

Rukovoditeljsko iskustvo: najmanje pet godina od navedenog profesionalnog iskustva mora biti iskustvo rukovoditelja na visokoj razini (1) izravno povezano s područjem relevantnim za ovo radno mjesto.

Jezici: kandidati moraju imati temeljito znanje jednog od službenih jezika Europske unije (2) i zadovoljavajuće znanje još jednog od tih službenih jezika. Komisije za odabir provjerit će tijekom intervjua ispunjavaju li kandidati zahtjev u pogledu zadovoljavajućeg znanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku.

Dobna granica: kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 52. točku (a) Pravilnika o osoblju) (3).

Neovisnost i izjava o sukobu interesa

Prije preuzimanja dužnosti kandidati moraju potpisati izjavu kojom se obvezuju da će djelovati neovisno u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Imenovanje i uvjeti zapošljavanja

Europska komisija odabrat će i imenovati direktora u skladu sa svojim postupkom odabira i zapošljavanja (vidjeti i Pregledni dokument o politici zapošljavanja viših dužnosnika (4)). U okviru postupka odabira kandidati koje je na intervju pozvao Komisijin savjetodavni odbor za imenovanja morat će prethodno sudjelovati u testiranju koje organiziraju vanjski konzultanti u centru za procjenu kandidata.

Postupak odabira, iz funkcionalnih razloga te kako bi ga se u interesu kandidata i institucije završilo što je prije moguće, provest će se samo na engleskom i/ili francuskom jeziku (5).

Plaće i uvjeti zaposlenja utvrđeni su Pravilnikom o osoblju za dužnosnike Europske unije razreda AD 14. U skladu s Pravilnikom o osoblju svaki novi član osoblja mora uspješno odraditi probni rad u trajanju od devet mjeseci.

Mjesto rada direktora jest Luxembourg.

Jednake mogućnosti

Europska komisija primjenjuje aktivnu politiku jednakih mogućnosti u cilju povećanja zastupljenosti žena na rukovodećim funkcijama te posebno potiče prijave kandidatkinja.

Postupak prijave

Prije podnošenja prijave kandidati moraju provjeriti ispunjavaju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i radno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti internetom na internetskoj stranici:

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na različite faze postupka.

Kandidati moraju imati važeću adresu e-pošte. Ta će se adresa upotrijebiti za identifikaciju njihove registracije i korespondenciju tijekom različitih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu i u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo moraju, iz funkcionalnih razloga te kako bi se postupak odabira u interesu kandidata i institucije završio što je prije moguće, biti sastavljeni na engleskom, francuskom ili njemačkom jeziku.

Nakon završetka elektroničke prijave kandidati će primiti poruku e-pošte kojom se potvrđuje da je njihova prijava registrirana. U poruci e-pošte nalazi se i registracijski broj koji će se upotrebljavati kao referentni broj kandidata u svim pitanjima povezanima s njihovom prijavom. Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu pratiti postupak obrade svoje prijave na internetu. Europska komisija izravno će obavještavati kandidate o statusu njihove prijave.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Senior Management and CCA, SC11 8/59, 1049 Bruxelles/Brussel, BELGIQUE/BELGIË, uz jasno navedenu sljedeću napomenu: Vacancy for a Director in DG DIGIT (COM/2017/10372), s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidatâ i Komisije odvijat će se poštom. Kandidati s invaliditetom uz prijavu moraju priložiti potvrdu o invaliditetu koju je izdalo ovlašteno tijelo. Na posebnom listu papira moraju navesti sve posebne uvjete koji im se trebaju osigurati kako bi im se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu: HR-SM-Vacancies@ec.europa.eu.

Rok za prijavu

Rok za prijavu je 12. svibnja 2017. u 12.00 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćaju se.

Važna informacija za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (6).

---

(1)  U svojem životopisu kandidati barem za tih pet godina rukovoditeljskog iskustva na visokoj razini moraju navesti sljedeće: 1. naziv rukovoditeljskog radnog mjesta i dužnosti koje su obavljali; 2. broj podređenih zaposlenika; 3. proračunska sredstva kojima su upravljali; i 4. broj hijerarhijskih razina iznad i ispod svoje te broj drugih rukovoditelja na svojoj razini.

(2)  http://ec.europa.eu/education/official-languages-eu-0_hr.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF.

(4)  http://ec.europa.eu/civil_service/docs/official_policy_hr.pdf.

(5)  Komisija za odabir pobrinut će se da izvorni govornici tih jezika nemaju neprimjerenu prednost.

(6)  SL L 8, 12.1.2001., str. 1.

---